ബാങ്ക് പ്രതിസന്ധിയിലായാല് 90 ദിവസത്തിനകം നിക്ഷേപകര്ക്ക് പണം ലഭിക്കും ബാങ്ക് പ്രതിസന്ധിയിലായാല് 90 ദിവസത്തിനകം നിക്ഷേപകര്ക്ക് പണംലഭിക്കും. ഇതുസംബന്ധിച്ച ഡെപ്പോസിറ്റ് ഇന്ഷുറന്സ് ആന്ഡ് ക്രഡിറ്റ ഗ്യാരണ്ടി കോര്പറേഷന് ബില്ലിന് കേന്ദ്ര മന്ത്രിസഭ അംഗീകാരം നല്കി. ഇന്ഷുറന്സ് പ്രകാരം അഞ്ചുലക്ഷം രൂപവരെയുള്ള നിക്ഷേപമാണ് തിരികെനല്കുക. ഒരു ബാങ്കില് ഒരാളുടെ പേരില് വ്യത്യസ്ത അക്കൗണ്ടുകളില് എത്രനിക്ഷേപമുണ്ടെങ്കിലും അഞ്ചുലക്ഷം രൂപയാണ് പരമാവധി ലഭിക്കുക.98.3 ശതമാനം അക്കൗണ്ടുകളും 50.9ശതമാനം നിക്ഷേപമൂല്യവും ഇതോടെ പദ്ധതിയുടെ കീഴില്വരുമെന്ന് ധനന്ത്രി നിര്മല സീതാരാമന് വ്യക്തമാക്കി. ആഗോളതലത്തില് ഇത് യഥാക്രമം 80ശതമാനവും 2030ശതമാനവുമാണ്.ബാങ്കിന് മോറട്ടോറിയം ബാധകമായാലും നിക്ഷേപകര്ക്ക് പണം തിരികെ നല്കുമെന്നും ധനമന്ത്രി പറഞ്ഞു. മൊറട്ടോറിയം നടപ്പായാല് 45 ദിവസത്തിനകം അക്കൗണ്ട് ഉടമകളുടെ വിവരങ്ങള് ശേഖരിച്ച് കോര്പറേഷന് കൈമാറും.